Zuse+Z3+-+Ο+1ος+προγραμματιζόμενος+υπολογιστής

Εν μέσω του Β' Παγκοσμίου Πολέμου και λίγο πριν από την έναρξη της επιχείρησης Μπαρμπαρόσα, δηλαδή της εισβολής των γερμανικών στρατευμάτων στη Σοβιετική Ένωση, ο Γερμανός μηχανικός Konrad Zuse ολοκλήρωσε την κατασκευή του υπολογιστή Ζ3, η οποία είχε ξεκινήσει το 1939 με τη βοήθεια φίλων και με μικρή υποστήριξη από την κυβέρνηση. Είχαν προηγηθεί οι υπολογιστές Ζ1 και Ζ2, οι οποίοι βοήθησαν τον Zuse να τελειοποιήσει τη χρήση ηλεκτρονόμων για την κατασκευή της αριθμητικής μονάδας κινητής υποδιαστολής, της μνήμης και των μονάδων ελέγχου. Πεπεισμένος από την αξιοπιστία τους, κατασκεύασε τον Ζ3 εξ ολοκλήρου από ρελέ (600 για την αριθμητική μονάδα και 1800 για τη μνήμη και τις μονάδες ελέγχου). Στόχος του ήταν να αποδείξει οτι ήταν δυνατή η κατασκευή ενός αξιόπιστου υπολογιστή, ο οποίος θα μπορούσε να προγραμματιστεί ελεύθερα και να χρησιμοποιηθεί για την εκτέλεση περίπλοκων αριθμητικών υπολογισμών. Ο πρώτος υπολογιστής Ζ3 μαζί με όλα τα σχετικά έγγραφα και φωτογραφίεε καταστράφηκε κατα τη διάρκεια των βομβαρδισμών του Βερολίνου από τους Συμμάχους στα τέλη του 1943. Ωστόσο ο Zuse ανακατασκεύασε τον Ζ3 στην εταιρεία του, use KG,μεταξύ των ετών 1960 και 1961, με στόχονα παρουσιάσει τις δυνατότητες του στο διεθνές κοινό και να δικαιολογήσει τις κατοχυρωμένες πατέντες του. Είναι γενικά παραδεκτό οτι ο Ζ3 ήταν ο πρώτος αξιόπιστος, ελεύθερα προγραμματιζόμενος υπολογιστής στον κόσμο και οτι περιελάμβανε τα περισσότερα χαρακτηριστικά ενός σύγχρονου υπολογιστή, με μοναδική εξαίρεση τη δυνατότητα αποθήκευσης του προγράμματος στη μνήμη μαζί με τα δεδομένα. Ο Ζ3 διέθετε περιορισμένης χωρητικότητας μνήμη, την οποία χρησιμοποιούσε αποκλειστικά για την αποθήκευση αξιών ή αριθμών. Αποτελούνταν από διαφορετικές μονάδες, όπως αναγνώστη διάτρητου φιλμ ( για την εισαγωγή προγραμμάτων), μονάδα ελέγχου, αριθμητική μονάδα κινητής υποδιαστολής και συσκευές εισόδου/ εξόδου. Αξίζει να σημειωθεί οτι για τον πολλαπλασιασμό δύο αριθμών κινητής υποδιαστολής ο Ζ3 χρειαζόταν περίπου τρία δευτερόλεπτα.